cyanic-selkie/wikianc huggingface dataset:
বিবর্তন
বিবর্তনের ভিত্তি হচ্ছে বংশপরম্পরায় জিনের সঞ্চারণ। যা একটি জীবের বংশগতভাবে প্রাপ্ত বৈশিষ্ট্যগুলোর জন্য দায়ী, তা-ই জিন। এই জিনগুলোর বিভিন্নতার কারণে একটি জীবগোষ্ঠীর বিভিন্ন সদস্যদের মধ্যে বংশগত বৈশিষ্ট্যে পার্থক্য বা প্রকরণ সৃষ্টি হয়। বিবর্তন মূলত দুটি বিপরীত নিয়ামকের ফল : একটি প্রক্রিয়ায় ক্রমাগতভাবে নতুন প্রকরণ সৃষ্টি হয়, আর অন্যটির প্রভাবে এই প্রকরণগুলোর কোনো কোনোটির সংখ্যা বৃদ্ধি পায় এবং কোনো কোনোটির সংখ্যা হ্রাস পায়। নতুন প্রকরণ উৎপন্ন হয় দুটি প্রধান উপায়ে : ১. জিনগত মিউটেশন বা পরিব্যক্তির মাধ্যমে এবং ২. বিভিন্ন জীবগোষ্ঠী বা প্রজাতির মধ্যে জিনের স্থানান্তরের মাধ্যমে। "জিনেটিক রিকম্বিনেশনের" মাধ্যমেও নতুন বৈশিষ্ট্যসূচক জিন তৈরি হয় যা জীবগোষ্ঠীর মধ্যকার প্রকরণ বৃদ্ধির অন্যতম কারণ।
দুটি প্রধান মেকানিজম বা করণকৌশল নির্ধারণ করে কোন একটি ভ্যারিয়্যান্টের সংখ্যা বাড়বে কী কমবে। একটি হচ্ছে প্রাকৃতিক নির্বাচন, যে প্রাকৃতিক পদ্ধতিতে একদিকে একটি জীবগোষ্ঠীর অস্তিত্বের অনুকূল বৈশিষ্ট্যের (যে বৈশিষ্ট্যগুলো কোনো একটি জীবের অধিককাল ধরে বেঁচে থাকা এবং সন্তান উৎপাদনের সম্ভাবনা বৃদ্ধি করে) অধিকারী সদস্য বা মভ্যারিয়্যান্টের সংখ্যা বৃদ্ধি পায় ও কালক্রমে তা ঐ জীবগোষ্ঠীর কমন বা সাধারণ বৈশিষ্ট্যে পরিণত হয় এবং অন্যদিকে ক্ষতিকর বা কম সুবিধাদায়ক বৈশিষ্ট্যসম্পন্ন ভ্যারিয়্যান্টদের সংখ্যা হ্রাস করে, ফলে সেই ভ্যারিয়্যান্টগুলো ধীরে ধীরে বিরল হয়ে যায়। এর কারণ হচ্ছে, পারিপার্শ্বিক পরিবেশের সাপেক্ষে সুবিধাজনক বৈশিষ্ট্যসম্পন্ন সদস্যগুলো অধিককাল বেঁচে থাকে এবং অধিক সংখ্যক সন্তান জন্ম দিতে পারে। ফলে বংশপরম্পরায় সেই বৈশিষ্ট্যগুলো বংশগতভাবে পরবর্তী প্রজন্মগুলোতে বেশি পরিমাণে সঞ্চারিত হয়। প্রজন্মান্তরে প্রাকৃতিক নির্বাচনের মাধ্যমে ছোট ছোট র্যান্ডম বা দৈব পরিবর্তনের মাধ্যমে প্রাপ্ত অপেক্ষাকৃত সুবিধাজনক বৈশিষ্ট্যগুলো ক্রমান্বয়ে জীবগোষ্ঠীতে প্রকট হয়ে দেখা দেয় এবং এভাবে সেই জীবগোষ্ঠী তার পরিবেশের সাথে অভিযোজিত হয়। বিবর্তনের আরেকটি প্রধান করণকৌশল হচ্ছে "জেনেটিক ড্রিফট", যে স্বাধীন পদ্ধতিতে গোষ্ঠীস্থিত বিভিন্ন বৈশিষ্ট্যের উপস্থিতির হার বা ফ্রিকোয়েন্সি অব ট্রেইটস দৈবাৎ পরিবর্তিত হয়।
বিবর্তনবাদী জীববিজ্ঞানীরা বিভিন্ন সময় প্রমাণ করে দেখিয়েছেন যে বিবর্তন সংঘটিত হয়। বিভিন্ন পরীক্ষা-নিরীক্ষার মাধ্যমে বিবর্তনকে ব্যাখ্যাকারী তত্ত্বগুলোকে তারা যাচাই করে দেখেছেন, এগুলোর উন্নয়ন সাধন করেছেন এবং এখনও করে যাচ্ছেন। ঊনবিংশ শতাব্দীর মাঝামাঝি সময়ে বিবর্তনীয় জীববিজ্ঞানের গবেষণা শুরু হয়েছিল যখন ফসিল রেকর্ড আর প্রাণীবৈচিত্র্যের ভিত্তিতে অধিকাংশ বিজ্ঞানীই এই সিদ্ধান্তে উপনীত হয়েছিলেন যে, সময়ের সাথে সাথে জীব প্রজাতি ক্রমশ পরিবর্তিত হয়েছে। তবে বিবর্তন সংঘটিত হওয়ার প্রক্রিয়াটি অস্পষ্ট বা বলতে গেলে অজানাই রয়ে যায় যতদিন না চার্লস ডারউইন ও আলফ্রেড রাসেল ওয়ালেস পৃথক পৃথকভাবে তাদের প্রাকৃতিক নির্বাচন তত্ত্ব উপস্থাপন করলেন। ১৮৫৯ খ্রিষ্টাব্দে প্রকাশিত আলোড়ন সৃষ্টিকারী বই অন দ্য অরিজিন অব স্পিসিস-এর মাধ্যমে ডারউইন যখন প্রাকৃতিক নির্বাচন তত্ত্ব প্রচার করলেন, তখনই তা বৈজ্ঞানিক মহলে ব্যাপকভাবে গ্রহণযোগ্যতা পায় এবং সর্বসাধারণ কর্তৃক সমাদৃত হয়।    তারও অনেক পরে, ১৯৩০  খ্রিষ্টাব্দের দিকে ডারউইনীয় প্রাকৃতিক নির্বাচন তত্ত্বের সাথে মেন্ডেলীয় বংশগতিবিদ্যার মেলবন্ধনে প্রতিষ্ঠিত হয় বিবর্তনের আধুনিক সংশ্লেষণী তত্ত্ব বা মডার্ন এভুলিউশনারি সিনথেসিস, যা প্রাকৃতিক নির্বাচন ও মেন্ডেলীয় জেনেটিক্সের সাহায্যে সমন্বিতভাবে বিবর্তনকে ব্যাখ্যা করে।
মানবজাতি সহ পৃথিবীর সমস্ত জীবনের একটি শেষ সর্বজনীন সাধারণ পূর্বপুরুষ (LUCA) ছিল, যা প্রায় ৩.৫ থেকে ৩.৮ বিলিয়ন বছর আগে বসবাস করতো। জীবাশ্ম রেকর্ডে প্রাথমিক বায়োজেনিক গ্রাফাইট থেকে মাইক্রোবায়াল ম্যাট জীবাশ্ম. এবং তা থেকে জীবাশ্মে পরিণত বহুকোষী জীবের অগ্রগতি দেখা যায়। জীববৈচিত্র্যের বিদ্যমান নিদর্শনগুলো পৃথিবীতে জীবনের বিবর্তনীয় ইতিহাস জুড়ে বারবার নতুন প্রজাতির উদ্ভাবন (প্রজাত্যায়ন), প্রজাতির মধ্যে পরিবর্তন (এনাজেনেসিস) এবং প্রজাতি হ্রাসের (বিলুপ্তি) মাধ্যমে আকৃতি লাভ করেছে।  সাম্প্রতিক সাধারণ পূর্বপুরুষ থেকে উদ্ভূত প্রজাতিগুলোর অঙ্গসংস্থানিক এবং জৈব রাসায়নিক বৈশিষ্ট্যগুলো অধিক সাদৃশ্যপূর্ণ । এ বৈশিষ্ট্যগুলো ফাইলোজেনেটিক গাছ পুনর্গঠনের জন্য ব্যবহার করা যেতে পারে।
ধ্রুপদী সভ্যতা
কোন এক ধরনের জীব অপর এক প্রকার জীব হতে উৎপত্তি লাভ করতে পারে এমন ধারণা এনাক্সিম্যান্ডার ও এম্পেডকলসের মত প্রাথমিককালের কয়েকজন সক্রেটিস-পূর্ব গ্রিক দার্শনিক সর্বপ্রথম প্রস্তাব করে থাকেন। রোমান যুগে এমন কিছু প্রস্তাবনার অস্তিত্ব ছিল। কবি ও দার্শনিক লুক্রেটিয়াস তার বৃহৎকর্ম দে রেরাম ন্যাচুরা (অন দ্য ন্যাচার অব থিংস)-এ এম্পেডকালসের চিন্তাধারাকে অনুসরণ করেন।
প্রাক ডারউইনীয়
১৭শ শতাব্দীতে, আধুনিক বিজ্ঞানের নতুন পদ্ধতি অ্যারিস্টটলীয় প্রস্তাবনাকে প্রত্যাখ্যান করে। আধুনিক বিজ্ঞান সকল প্রাকৃতিক ঘটনাকে বস্তুবাদী তত্ত্বের পরিভাষায় ব্যাখ্যা করতে চেয়েছিল যা সকল দৃশ্যমান বস্তুর জন্য এক হবে এবং তার জন্য কোন নির্ধারিত প্রাপৃতিক শ্রেনী কিংবা স্বর্গীয় মহাজাগতিক নির্দেশের প্রয়োজন পড়বে না। যাইহোক, এই নতুন পদক্ষেপ জীববিজ্ঞানের মত নির্ধারিত প্রাকৃতিক প্রকরণ মতবাদের সর্বশেষ ভিত্তিতে গেড়ে বসার পক্ষে অত্যন্ত ধীরগতির ছিল। জন রে পূর্বে ব্যবহৃত অধিক প্রচলিত পরিভাষা "প্রজাতি" কে উদ্ভিদ ও প্রানীদের ক্ষেত্রে প্রয়োগ করলেন, কিন্তু তিনি প্রতিটি জীবকে একটি আলাদা প্রজাতি হিসেবে কঠোররূপে শনাক্ত করলেন এবং প্রস্তাব করলেন যে, প্রতিটি প্রজাতিকেই সেসব বৈশিষ্ট্য দ্বারা সংজ্ঞায়িত করা যাবে যেগুলো তাদেরকে প্রজন্ম হতে প্রজন্মান্তরে বাঁচিয়ে রেখেছে। ১৭৩৫ সালে কার্ল লিনিয়াস কর্তৃক প্রবর্তিত জৈবিক শ্রেণীবিন্যাস সুস্পষ্টরূপে প্রজাতিমধ্যস্ত সম্পর্কের পর্যায়ক্রমিক প্রকৃতিকে স্বীকৃতি দেয়, কিন্তু তখনও প্রজাতিকে স্বর্গীয় বিধান অনুযায়ী অপরিবর্তনীয় রুপে গণ্য করা অব্যহত ছিল।
এ সময়ের অন্যান্য প্রকৃতিবিদগণ প্রাকৃতিক আইন অনুসারে সময়ের সাথে সাথে প্রজাতির বিবর্তনীয় পরিবর্তন সম্পর্কে অনুমান করেছিলেন। ১৭৫১ সালে, পিয়েরে লুই মাউপারটুইস প্রজননের সময় ঘটা প্রাকৃতিক পরিবর্তনগুলির মাধ্যমে বহু প্রজন্ম পরে নতুন প্রজাতি উদ্ভবের কথা লিখেছিলেন। জর্জেস-লুই লেক্লার্ক, কম্তে ডি বাফন প্রস্তাব করেছিলেন যে কোনো প্রজাতির ভিন্ন জীবে অধঃপত হতে পারে এবং ইরাসমাস ডারউইন প্রস্তাব করেছিলেন যে সমস্ত উষ্ণ রক্তযুক্ত প্রাণী একটিমাত্র অণুজীব (বা "ফিলামেন্ট") থেকে অবতরণ করতে পারে।
The crucial break from the concept of constant typological classes or types in biology came with the theory of evolution through natural selection, which was formulated by Charles Darwin in terms of variable populations. Partly influenced by An Essay on the Principle of Population (1798) by Thomas Robert Malthus, Darwin noted that population growth would lead to a "struggle for existence" in which favorable variations prevailed as others perished. In each generation, many offspring fail to survive to an age of reproduction because of limited resources. This could explain the diversity of plants and animals from a common ancestry through the working of natural laws in the same way for all types of organism. Darwin developed his theory of "natural selection" from 1838 onwards and was writing up his "big book" on the subject when Alfred Russel Wallace sent him a version of virtually the same theory in 1858. Their separate papers were presented together at a 1858 meeting of the Linnean Society of London. At the end of 1859, Darwin's publication of his "abstract" as On the Origin of Species explained natural selection in detail and in a way that led to an increasingly wide acceptance of concepts of evolution. Thomas Henry Huxley applied Darwin's ideas to humans, using paleontology and comparative anatomy to provide strong evidence that humans and apes shared a common ancestry. Some were disturbed by this since it implied that humans did not have a special place in the universe.
In the 1920s and 1930s a modern evolutionary synthesis connected natural selection, mutation theory, and Mendelian inheritance into a unified theory that applied generally to any branch of biology. The modern synthesis was able to explain patterns observed across species in populations, through fossil transitions in palaeontology, and even complex cellular mechanisms in developmental biology. The publication of the structure of DNA by James Watson and Francis Crick in 1953 demonstrated a physical mechanism for inheritance. Molecular biology improved our understanding of the relationship between genotype and phenotype. Advancements were also made in phylogenetic systematics, mapping the transition of traits into a comparative and testable framework through the publication and use of evolutionary trees. In 1973, evolutionary biologist Theodosius Dobzhansky penned that "nothing in biology makes sense except in the light of evolution," because it has brought to light the relations of what first seemed disjointed facts in natural history into a coherent explanatory body of knowledge that describes and predicts many observable facts about life on this planet.
Since then, the modern synthesis has been further extended to explain biological phenomena across the full and integrative scale of the biological hierarchy, from genes to species. This extension, known as evolutionary developmental biology and informally called "evo-devo," emphasises how changes between generations (evolution) acts on patterns of change within individual organisms (development). -->
বংশগতি
বাবা-মা থেকে যে সন্তানটি জন্ম নেয়, তার বৈশিষ্ট্যগুলো তার বাবা-মা'র খুব কাছাকাছি হয়। কারণ, প্রজননের সময় বাবা-মা দুজনই তাদের DNA-এর প্রতিরূপ সৃষ্টি করে, যেটি তাদের সন্তানের মধ্যে গিয়ে পুনর্গঠিত হয়। ফলে সন্তানের DNA-এর গঠন তার পিতামাতা থেকে কিছুটা হলেও পৃথক থাকে। ফলে সেই সন্তানের চারিত্রিক বৈশিষ্ট্যও হয় পিতামাতা থেকে কিছুটা ভিন্ন। সন্তান কখনও তার পিতামাতার অবিকল প্রতিরূপ (ক্লোন, ইং: clone) হয় না; বাবা-মা আর সন্তান-সন্ততি প্রত্যেকেই ভিন্ন বৈশিষ্ট্যসম্পন্ন হয়ে থাকে। যদি পিতামাতা আর তাদের সন্তানদের DNA হুবহু একই রকম হত, তাহলে জনগোষ্ঠী কখনও পরিবর্তিত হত না, অর্থাৎ বিবর্তন হত না।
DNA-র হুবহু প্রতিরূপ তৈরি করতে না পারার কারণ হল, DNA একটি অত্যন্ত জটিল অনু, আর প্রতিরূপের সময় সামান্য ত্রুটি (error) তথা মিউটেশন (mutation) বা পরিব্যক্তি হলেও তা সন্তানের দেহে ভিন্ন বৈশিষ্ট্যের প্রকাশ ঘটায়। জেনেটিক বৈচিত্র্যের প্রধান উৎস আসলে যৌন প্রজনন। এই প্রক্রিয়ায়, পিতামাতা হতে আগত অনেকগুলো DNA অণু এলোপাথাড়িভাবে বিন্যস্ত হয়ে সন্তানের দেহে সম্পূর্ণ নতুন বৈশিষ্ট্যের প্রকাশ ঘটায়। মায়োসিস (meiosis) বা হ্রাসমূলক বিভাজনের মাধ্যমে শুক্রাণু ও ডিম্বাণু তৈরির সময় যথাক্রমে বাবা এবং মা উভয়ের DNA ভাগ হয়ে যায়। এরপর শুক্রানু দ্বারা ডিম্বানুর নিষিক্তকরণের সময় এ পৃথক DNA তন্তু (strand) মিলিত হয়ে সন্তানের জন্য সম্পূর্ণ নতুন DNA গঠন করে। একারণেই যৌনপ্রজননক্ষম প্রজাতির মধ্যে অযৌন জননক্ষম প্রজাতির চেয়ে বেশি বৈচিত্র্য দেখা যায়। একই কারণে যৌনপ্রজননশীল প্রজাতি, অযৌন প্রজাতির চেয়ে দ্রুত বিবর্তিত হয়।
প্রকরণ
একটা পপুলেশনের অন্তর্গত জীবগুলো বিভিন্ন বৈশিষ্ট্যে পরস্পর ভিন্ন হতে পারে দুটি প্রধান উপায়েঃ ১. বংশগতভাবে (genetically) এবং ২. পরিবেশের প্রভাবে, বিজ্ঞানের ভাষায় যাদেরকে বলা হয় যথাক্রমে প্রকৃতি ও প্রতিপালন ("Nature" and "Nurture")। কোন একটা জীবের পারিপার্শ্বিক পরিবেশ পরিবর্তিত হলে সেটি বেড়ে উঠবে ভিন্নভাবে। এটি বিবর্তন নয়। যেমনঃ- একটা কুকুরকে বেশি করে খেতে দিলে তার দৈহিক বৃদ্ধি ঘটবে, কিন্তু এ শারীরিক পরিবর্তন তার পরবর্তী প্রজন্মে সঞ্চারিত হবে না। অর্থাৎ কুকুরটি যদি বেশি খাওয়ার ফলে মোটা হয়ে যায়, তাহলে তার বাচ্চাও যে মোটা হবে, এমন কোন কারণ নেই। অন্যদিকে, "Nature" অংশটি একটা জীব বংশগতভাবে প্রাপ্ত হয়, আর এটিই বিবর্তিত হয় সময়ের সাথে প্রজন্মান্তরে। এধরনের জেনেটিক বিচিত্রতা বংশবৃদ্ধির মাধ্যমে সরাসরি ভবিষ্যৎ প্রজন্মগুলোতে সঞ্চারিত হয়। এই বৈশিষ্ট্যগুলোর জন্য দায়ী থাকে জিন (gene) যা প্রাণিকোষের DNA-এর অভ্যন্তরে অবস্থিত। DNA তার প্রতিরূপ (replication) সৃষ্টির মাধ্যমে পরবর্তী প্রজন্মগুলোতে এই জিনগুলোকে সঞ্চারিত করে। একটা পপুলেশনের অন্তর্গত বিভিন্ন সদস্যের DNA-এর গঠনে কিঞ্চিত পার্থক্য থাকে। এই পার্থক্য থাকা মানেই হচ্ছে জিনগত পরিবর্তন। আর এর ফলে সেই পপুলেশনের অন্তর্গত সমস্ত জীবই চারিত্রিক বৈশিষ্ট্যে পরস্পর থেকে কমবেশি ভিন্ন হয়ে থাকে।
পরিব্যক্তি
পরিব্যক্তি বা মিউটেশন (Mutation) হল কোষ জিনোমের ডিএনএ গঠনে পরিবর্তন। পরিব্যক্তি সংঘটিত হলে তা জিনের উপাদানে পরিবর্তন ঘটায়, অথবা জিনের কার্যক্রমে বাধাদান করে, অথবা কোন প্রতিক্রিয়াই ঘটে না। ড্রসোফিলা মাছিতে করা গবেষণার উপর ভিত্তি করে প্রস্তাব করা হয়েছে যে, মিউটেশনে যদি জিন কর্তৃক সৃষ্ট প্রোটিনে পরিবর্তন আসে, তবে তা ক্ষতিকারক হতে পারে, যেখানেউক্ত মিউটেশনের ৭০%-এই ক্ষতিকারক প্রভাব থাকে, এবং বাকি অংশ নিরপেক্ষ বা সামান্য উপকারী হতে পারে।
ক্রিয়াকৌশল
প্রজন্মের পর প্রজন্মে জীবের বংশগতভাবে প্রাপ্ত বৈশিষ্ট্যগুলোর পরিবর্তনের মাধ্যমে বিবর্তন হয়। মূলত দুটি ঘটনার মধ্য দিয়ে বিবর্তন সংঘটিত হয়ঃ ১. ভ্যারিয়েশন (variation) বা প্রকরণঃ একটি পপুলেশন বা জীবগোষ্ঠীর অন্তর্গত সদস্য বা জীবদের পরষ্পরের মধ্যে বিভিন্ন বৈশিষ্ট্যে পার্থক্য থাকবে। ২. হেরেডিটি (heredity) বা বংশগতিঃ এই বিভিন্ন বৈশিষ্ট্য পরবর্তী প্রজন্মে বংশগতভাবে (genetically) সঞ্চারিত হবে।
অর্থাৎ, যখন এই বিভিন্ন বৈশিষ্ট্যসম্পন্ন জীব বা প্রকরণদের (variants) মধ্যে কোন কোন প্রকরণ সংখ্যায় বৃদ্ধি পায় বা কোন কোনটি হ্রাস পায়, তখন এই পরিবর্তনের সাথে সাথে সমগ্র গোষ্ঠীই (population) পরিবর্তিত হয়ে যায়। এই পরিবর্তনই হচ্ছে বিবর্তন। এর ফলে যেমন কোন কোন বৈশিষ্ট্য পুরোপুরিভাবে হারিয়ে যেতে পারে, আবার তেমনি নতুন নতুন বৈশিষ্ট্য আবির্ভূত হতে পারে।
প্রাকৃতিক নির্বাচন
প্রাকৃতিক নির্বাচন (natural selection) হচ্ছে এমন একটি ঘটনা যার মাধ্যমে জীবগোষ্ঠীতে অধিকতর সবল বৈশিষ্ট্যসম্পন্ন জীবের আধিক্য হয় এবং কম সবল বৈশিষ্ট্যসম্পন্ন জীবের সংখ্যা হ্রাস পায়। কোন একটি প্রজাতির পপুলেশনে সেই বৈশিষ্ট্যগুলোই সাধারণ(common) হয়ে দেখা দেয়, যেগুলো বংশবৃদ্ধির মাধ্যমে একটি জীবকে অধিক সংখ্যক সন্তান জন্মদানে সাহায্য করে। এটিকেই বলা হয় সিলেকশন বা নির্বাচন।
একটি জীব কী পরিমাণ টেকসই (viable) সন্তান উৎপাদন করতে সক্ষম, তা নির্ভর করে তার কিছু বৈশিষ্ট্যের উপর। প্রজন্মান্তরে সেগুলোর commonness বা uncommonness-ই হচ্ছে সিলেকশন। যে বৈশিষ্ট্যগুলো কোন জীবকে সন্তান উৎপাদনে অধিক সহায়তা করে, বংশগতভাবে সে বৈশিষ্ট্যগুলোই পরবর্তী প্রজন্মে সঞ্চারিত হয় এবং প্রজন্মান্তরে সেই বৈশিষ্ট্যগুলোই পরবর্তী প্রজন্মগুলোতে বাড়তে থাকে। এভাবে বাড়তে বাড়তে এমন এক পর্যায় আসে যখন পপুলেশনের অন্তর্গত প্রতিটা জীবের মধ্যেই সেই বৈশিষ্ট্য দেখা যায়। এটাকে বলা হয় "ফিক্সেশন" (fixation)।
নির্বাচন বিভিন্ন উপায়ে সংঘটিত হতে পারে। মানুষ যখন অন্য কোন জীবের প্রজাতিতে তার(মানুষের) কাঙ্ক্ষিত বৈশিষ্ট্যসম্পন্ন জীবটিকে অধিক মাত্রায় সন্তান উৎপাদন করার সুযোগ করে দেয়, তখন তাকে বলা হয় কৃত্রিম নির্বাচন। অন্যথায় একে বলা হয় প্রাকৃতিক নির্বাচন। যৌন প্রজননক্ষম জীবের ক্ষেত্রে আরও একধরনের নির্বাচন পদ্ধতি দেখা যায়। একে বলা হয় সেক্সুয়াল সিলেকশন বা যৌন নির্বাচন। কোন জীবের একটি বৈশিষ্ট্য যদি সেই জীবটিকে তার বিপরীত লিঙ্গের কাছে আকর্ষণীয় করে তোলে, তাহলে সে বৈশিষ্ট্যটিই ঐ জীবকে অধিক সন্তান জন্মদানে সহায়তা করবে। এভাবে প্রজন্মান্তরে ঐ বৈশিষ্ট্যটি পপুলেশনে common হয়ে দেখা দেবে এবং একসময় ফিক্সেশন পয়েন্টে পৌঁছাবে।
ফিটনেস
DNA সেসব বৈশিষ্ট্য উৎপন্ন করে, তার সবগুলোই যদি সমানভাবে অনুকূল হত, তাহলেও বিবর্তন হতে পারতো, তবে তা হতো অত্যন্ত শ্লথ গতিতে এবং দৈবক্রমিক প্রক্রিয়ায় (randomly)। যেহেতু কিছু কিছু বৈশিষ্ট্য আছে যেগুলো তার বাহক জীবকে সংশ্লিষ্ট পরিবেশের সাথে খাপ খাওয়াতে সাহায্য করে, আবার কিছু বৈশিষ্ট্য আছে যেগুলোর উপস্থিতি তার বাহক জীবের খাপ খাওয়ানোতে কোন ভূমিকা রাখে না কিংবা তার জীবটির জন্য ক্ষতিকর, তাই ব্যাপারটা সাধারণত এমন হয় না।
ফিটনেস হচ্ছে একটা জীবের প্রজননের সামর্থ। শারীরিকভাবে অত্যন্ত শক্তিশালী একটি জীব প্রজননের ক্ষেত্রে যেমন দুর্বল হতে পারে, তেমনি শারীরিকভাবে দুর্বল একটি জীব আবার প্রজননের ক্ষেত্রে শক্তিশালী হতে পারে। একটি শারীরিক বৈশিষ্ট্য একটি জীবকে অধিক সংখ্যক টেকসই (viable) সন্তান উৎপাদনের সামর্থ্য দিতে পারে। এমনও হতে পারে যে, বৈশিষ্ট্যটি সেই জীবকে তার সন্তানের যত্ন নেওয়ার মত সক্ষমতা দেয়। আবার হয়ত কোন একটি বৈশিষ্ট্য সেই জীবটির বেঁচে থাকার থাকার সময়কালকে দীর্ঘায়িত করে, ফলে জীবটি অধিক হারে বংশবৃদ্ধি করতে পারে।
একটি বৈশিষ্ট্য কোন জীবকে বাড়তি বা কম সামর্থ্য দেবে কি দেবে না, তা পরিবেশ সাপেক্ষ বিষয়। যদি পরিবেশ পরিবর্তিত হয় বা জীবটি ভিন্ন কোন পরিবেশে স্থানান্তরিত হয়, তাহলে পরিবেশের তারতম্যের কারণে তার ফিটনেসেও পরিবর্তন আসবে। কারণ বেঁচে থাকা বা প্রজননের বিভিন্ন পন্থা পরিবেশভেদে বিভিন্ন হয়ে থাকে।
অভিযোজন
জীববিজ্ঞানে, অভিযোজন (Adaptation) হল কোন জীবের জীবদ্দশায় ভূমিকা রাখা একটি উপস্থিত কর্মসম্পাদনকারী বৈশিষ্ট্য, যা প্রাকৃতিক নির্বাচনের দ্বারা নিয়ন্ত্রিত ও বিবর্তিত হয়। অভিযোজন বলতে অভিযোজিত জীবের বর্তমান দশা এবং অভিযোজন পরিচালনাকারী সক্রিয় বিবর্তনীয় প্রক্রিয়া উভয়কেই বোঝায়। অভিযোজন কোন জীবের ফিটনেস ও টিকে থাকার যোগ্যতাকে বৃদ্ধি করে। বিভিন্ন জীব তাদের বৃদ্ধি ও বিকাশকালে বিভিন্ন প্রকার প্রাকৃতিক প্রতিকূলতার মুখোমুখি হয় এবং আরোপিত পরিস্থিতির প্রতিক্রিয়াস্বরূপ নিজ ফিনোটাইপ বা বাহ্যিক বৈশিষ্ট্য পুনঃবিকশিত করার মাধ্যমে একটি অভিযোজনযোগ্য নমনীয়তায় নিজেকে সুসজ্জিত করে। যে কোন প্রদত্ত বৈশিষ্ট্যের জন্য প্রতিক্রিয়ার বিকাশভিত্তিক স্বাভাবিকতা অভিযোজনের সঠিকটার জন্য অত্যাবশ্যক কারণ এটি বিভিন্ন বৈচিত্র্যময় পরিবেশে এক প্রকার জৈবিক নিরাপত্তা বা নমনীয়তার জোগান দেয়।
প্রজাত্যায়ন
প্রজাত্যায়ন (Speciation) একটি বিবর্তনমূলক জীবপ্রক্রিয়া যার মাধ্যমে একটি জীব প্রজাতি থেকে নতুন নতুন জীব প্রজাতির উদ্ভব ঘটে। প্রাণীর ক্ষেত্রে দেখা যায় প্রজনন প্রক্রিয়ার মাধ্যমে যে উত্তরপ্রজন্ম সৃষ্ট হয় তার প্রজাতিবৈশিষ্ট্য অগ্রজ থেকে ক্রমশ: ভিন্নতা লাভ করে। বংশানুক্রমে এই ভিন্নতা ব্যাপক হয়ে দাঁড়ালে নতুন প্রজাতি হিসাবে স্বীকৃতি ধার্য হয়ে পড়ে। তবে কখন নতুন প্রজাতি হিসাবে স্বীকৃতি ধার্য হবে তা বিতর্কিত বিষয়। জীববিজ্ঞানী ওরেটর কুক খুব সম্ভবত speciation শব্দটি প্রথম বংশানুক্রমিক ভিন্নতা লাভ বোঝাতে ব্যবহার করেছিলেন। প্রজাত্যায়নের পেছনে জিন প্রবাহের ভূমিকা বেশ বিতর্কিত। প্রজাত্যায়নের ভেতর দিয়ে যাওয়া জনগোষ্ঠীগুলো একটা আরেকটার থেকে ভৌগোলিকভাবে কতটা বিচ্ছিন্ন তার উপর ভিত্তি করে প্রকৃতিতে প্রজাত্যায়নের চারটি ভৌগোলিক ধরন পরিলক্ষিত হয়: এলোপেট্রিক, পেরিপেট্রিক, প্যারাপেট্রিক এবং সিমপ্যাট্রিক। পশু ব্যবস্থাপনা এবং গবেষণাগারে পরীক্ষার মাধ্যমেও প্রজাত্যায়ন উৎসাহিত করা হয়। প্রত্যেকটি ধরনের প্রজাত্যায়নের পর্যবেক্ষিত উদাহরণ নিবন্ধনের সর্বাংশে সরবরাহ করা হয়েছে।
বিলুপ্তি
thumb| [[ডোডো, জ্যান স্যাভেরির ১৬৫১ সালের চিত্রকর্মে। আধুনিক বিলুপ্তির একটা উদাহরণ হিসেবে প্রায়ই ডোডো'র কথা বলা হয়ে থাকে। ]]
জীববিজ্ঞান ও পরিবেশবিজ্ঞানে বিলোপন বা বিলুপ্তি (Extinction) বলতে কোন প্রজাতির নিশ্চিহ্ন হয়ে যাওয়া বুঝায়। একটি প্রজাতি বিলুপ্ত হয়েছে বলতে বোঝায় যে সেই প্রজাতির কোনো জীবন্ত নমুনা প্রাকৃতিক পরিবেশ বা সংরক্ষণাগারে আর দেখা যায় না। প্রজাতির বিলুপ্তি বিবর্তন ও জীববৈচিত্র্যকে প্রভাবিত করে।
সাধারণ পূর্বপুরুষ
পৃথিবীর সকল জীব একটি সাধারণ পূর্বপুরুষ বা পূর্বপুরুষীয় জিন পুল হতে উৎপত্তি লাভ করেছে। বর্তমান প্রজাতিগুলো হল প্রজাত্যায়ন ও বিলুপ্তি পর্বের দীর্ঘ ধারাবাহিক প্রক্রিয়ার বৈচিত্র্যময় ফসলস্বরুপ বিবর্তন প্রক্রিয়ার একটি পর্যায়। জীবকুল সম্পর্কিত চারটি সহজ বৈশিষ্ট্য থেকে এদের সাধারণ ও অভিন্ন পূর্বপুরুষ সম্পর্কে ধারণা করা হয়: প্রথমত, হাদের এমন ভৌগোলিক বিস্তার রয়েছে যা স্থানীয় অভিযোজন দ্বারা ব্যাখ্যা করা সম্ভব নয়। দ্বিতীয়ত, জীববৈচিত্র্য কোন পূর্নাঙ্গ অনন্য জীবকুলের কোন সেট নয়, কিন্তু এমন অনেক জীব রয়েছে যারা নিজেদের মধ্যে অঙ্গসংস্থানিক সাদৃশ্য প্রদর্শন করে। তৃতীয়ত, কোন স্পষ্ট উদ্দেশ্যবিহীন নিষ্ক্রিয় বৈশিষ্ট্যসমূহ পূর্বপুরুষের দৈহিক বৈশিষ্ট্যের সঙ্গে সদৃশ হয় এবং সবশেষে, এই জীবগুলোকে উক্ত সাদৃশ্য অনুসারে পর্যায়ক্রমিক গ্রুপে শ্রেণীবিন্যস্ত করা যায়, যা একটি পরিবার বৃক্ষের অনুরুপ। <!--However, modern research has suggested that, due to horizontal gene transfer, this "tree of life" may be more complicated than a simple branching tree since some genes have spread independently between distantly related species. Past species have also left records of their evolutionary history. Fossils, along with the comparative anatomy of present-day organisms, constitute the morphological, or anatomical, record. By comparing the anatomies of both modern and extinct species, paleontologists can infer the lineages of those species. However, this approach is most successful for organisms that had hard body parts, such as shells, bones or teeth. Further, as prokaryotes such as bacteria and archaea share a limited set of common morphologies, their fossils do not provide information on their ancestry.
More recently, evidence for common descent has come from the study of biochemical similarities between organisms. For example, all living cells use the same basic set of nucleotides and amino acids. The development of molecular genetics has revealed the record of evolution left in organisms' genomes: dating when species diverged through the molecular clock produced by mutations. For example, these DNA sequence comparisons have revealed that humans and chimpanzees share 98% of their genomes and analysing the few areas where they differ helps shed light on when the common ancestor of these species existed. -->
তত্ত্ব ও সত্য হিসেবে বিবর্তন
বিবর্তন শুধুই একটি থিওরি (scientific theory) বা তত্ত্ব নয়। এটি পর্যবেক্ষণযোগ্য প্রাকৃতিক ঘটনা। বিবর্তন প্রকৃতপক্ষে একটি বৈজ্ঞানিক বাস্তবতা (scientific fact) । আর যে সুপ্রতিষ্ঠিত বৈজ্ঞানিক তত্ত্ব দিয়ে এই বিবর্তন নামের ফ্যাক্টটিকে ব্যাখ্যা করা হয় তাকে বলে বিবর্তন তত্ত্ব । অর্থাৎ একটি দৃশ্যমান প্রাকৃতিক ঘটনা হিসেবে বিবর্তন কীভাবে ঘটে, তার ব্যাখ্যা দেয় বিবর্তন তত্ত্ব। বিবর্তনতত্ত্বকে (theory of evolution) প্রায়ই সংক্ষেপে শুধু 'বিবর্তন' দ্বারা নির্দেশ করা হয়।
বিবর্তন বলতে জীবজগতের উন্নতি বোঝায় না; বিবর্তন হচ্ছে পরিবর্তন, সাধারণ পরিবর্তন নয়, ডারউইনের ভাষ্যমতে এটি "পরিবর্তন সংবলিত উদ্ভব" (descent with modification)। এই পরিবর্তন ইতিবাচক, নেতিবাচক কিংবা নিরপেক্ষ হতে পারে। এটি নির্ভর করে পারিপার্শ্বিক অবস্থা বা পরিবেশের উপর। তবে সাধারণত বিবর্তনকে জীবজগতের উন্নয়ন বলে মনে হয়, কেননা হিতকর বা কোন একটি জীবকে বাড়তি সুবিধা প্রদানকারী বৈশিষ্ট্যগুলো প্রাকৃতিক নির্বাচনের মাধ্যমে কম হিতকর বৈশিষ্ট্যগুলো থেকে অধিক পরিমাণে দেখা যায়। অর্থাৎ হিতকর বৈশিষ্ট্যসম্পন্ন সদস্যগুলোর সংখ্যা কম সুবিধাজনক বৈশিষ্ট্যসম্পন্ন সদস্যদের তুলনায় সবসময়ই বেশি থাকে।
বিবর্তনের কোন সুনির্দিষ্ট্য লক্ষ্য নেই। 'বিপরীতমুখীন' কিংবা 'পশ্চাৎ বিবর্তন' (backward evolution or de-evolution) বলেও কোন জিনিস নেই; একইভাবে নেই 'সম্মুখ বিবর্তন'-এর মত কোন জিনিসও। অর্থাৎ বিবর্তন কোন নির্দিষ্ট দিকে চালিত হয় না। এমনকি প্রাকৃতিক নির্বাচনও সবসময় জীবজগতকে উন্নত করে না। কেননা কোন একটা পরিবেশের সাপেক্ষে প্রাকৃতিক নির্বাচনের মাধ্যমে একটা জীবগোষ্ঠী ঐ পরিবেশের সাথে অভিযোজিত হয় ঠিকই, কিন্তু ভিন্ন পরিবেশে সেই অভিযোজিত বৈশিষ্ট্যগুলোই আবার ঐ জীবগোষ্ঠীর অসুবিধার কারণ হয়ে দাঁড়াতে পারে।
বিবর্তন কোন তাৎক্ষণিক প্রক্রিয়া নয়। বিবর্তন নিরবচ্ছিন্নভাবে চলমান প্রক্রিয়া। এটি একটি অত্যন্ত ধীর প্রক্রিয়া। একটি দৃশ্যমান বা চোখে পড়ার মত বড় ধরনের পরিবর্তনের জন্য সাধারণত লক্ষ লক্ষ বছর লেগে যায়। একটি উল্লেখযোগ্য পরিবর্তন সাধিত হওয়ার জন্য একটি জীবগোষ্ঠীকে হাজার হাজার অন্তর্বতী অবস্থা (transitional forms) পার করতে হয়।
সর্বোপরি, বিবর্তন সরাসরিভাবে একটি পর্যবেক্ষণলব্ধ ঘটনা। যদিও বিবর্তনের ফলে জীবের অভিযোজন ঘটে, তবুও অধিকাংশ ক্ষেত্রেই বিবর্তন সুনির্দিষ্টভাবে উপকারী হয় না। বিবর্তনের ফলে জীবজগতের নাটকীয় পরিবর্তন সাধিত হয় সত্যি, কিন্তু একটা ক্ষুদ্র কালখণ্ডের সাপেক্ষে এই পরিবর্তন খুবই ধর্তব্য নয়।
বিবর্তনের স্বপক্ষে প্রামাণ্য তথ্য-বিশ্লেষণ
বিবর্তনের পক্ষে সাক্ষ্যপ্রমাণ অফুরন্ত বলে মনে করা হয়। বিবর্তন বা জৈব অভিব্যক্তির পক্ষে যে সমস্ত সাক্ষ্য হাজির করা যায় তা হলো : প্রাণ রাসায়নিক প্রমাণ, কোষবিদ্যা বিষয়ক প্রমাণ, শরীরবৃত্তীয় প্রমাণ, জীবাশ্ম বা ফসিলের প্রমাণ, সংযোগকারী জীবের (connecting link) প্রমাণ, ভৌগোলিক বিস্তারের (Geographical distribution) প্রমাণ, তুলনামূলক অঙ্গসংস্থানের প্রমাণ, শ্রেনীকরণ সংক্রান্ত প্রমাণ, নিষ্ক্রিয় বা বিলুপ্তপ্রায় অঙ্গের প্রমাণ ইত্যাদি। । এ ছাড়া তবে ১৯৫০ খ্রিষ্টাব্দের পর থেকে বিবর্তনের সপক্ষে সবচেয়ে জোরালো এবং গুরুত্বপূর্ণ প্রমাণ পাওয়া গেছে ‘আণবিক জীববিদ্যা’ (molecular biology) এবং সাইটোজেনেটিক্স (cytogenetics) থেকে। আধুনিক জীববিজ্ঞান, প্রত্নতত্ত্ববিজ্ঞান, জেনেটিক্স, জিনোমিক্স এবং আণবিক জীববিদ্যার সকল শাখাতেই বিবর্তনের পক্ষে জোরালো প্রমাণ পাওয়া গেছে। । গুটিকয় প্রধান সাক্ষ্য উল্লেখ করা যেতে পারে -
সামি খেদিরা
সামি খেদিরা (سامي خضيرة, Sami Khedira; জন্ম: ৪ এপ্রিল ১৯৮৭) হলেন একজন জার্মান ফুটবলার; যিনি বর্তমানে রিয়াল মাদ্রিদ এবং জার্মানি জাতীয় ফুটবল দল এর হয়ে খেলছেন। খেদিরা ২০১০ সালে বুন্দেসলিগা ক্লাব স্টুগগার্ট থেকে রিয়াল মাদ্রিদে যোগদান করেন। তাকে "নিশ্ছিদ্র বায়বীয় ক্ষমতার" সাথে একজন গতিশীল মাঝমাঠের খেলোয়াড় হিসেবে বিবেচনা করা হয়। এছাড়াও তিনি বল পুনরুদ্ধার এবং তার শক্তিশালী মধ্য-পরিসীমা শুটিংয়ের সাথে দ্রুতগতিতে দলীয় আক্রমণ করার জন্য সুপরিচিত।
ব্যক্তিগত জীবন
সামি ১৯৮৭ সালের ৪ এপ্রিল তারিখে স্টুটগার্ট-এ জন্মগ্রহণ করেন। তার পিতা হলেন একজন তিউনিশিয়ান হয় এবং মাতা জার্মানি। সামির ছোট ভাই রনি বুন্দেসলিগা ক্লাব স্টুটগার্টে প্রথম দলের হয়ে খেলেন এবং জার্মানি জাতীয় অনূর্দ্ধ-১৭ ফুটবল দলের অন্যতম সদস্য।
সামি ২০১১ সালে মে মাসে জার্মান ফ্যাশন মডেল লীনা গার্কের সাথে ডেটিং করেন। উভয়ই ২০১২ সালের জিকিউ কভার স্টোরিতে ফিচার হয়েছিলেন।
ক্লাব পরিসংখ্যান
সর্বশেষ হালনাগাদ: ২৪ মে ২০১৪
বার্বি (চলচ্চিত্র)
বার্বি হল ২০২৩ সালের একটি আমেরিকান ফ্যান্টাসি–কমেডি চলচ্চিত্র, যা পরিচালনা করেছেন গ্রেটা গারউইগ এবং রচনা করেছেন গারউইগ ও নোহ বাউম্বাচ। ম্যাটেলের বার্বি ফ্যাশন ডলের উপর ভিত্তি করে নির্মিত হয়েছে চলচ্চিত্রটি। এতে বার্বি চরিত্রে মার্গো রবি এবং কেন চরিত্রে রায়ান গসলিং অভিনয় করেছেন। চলচ্চিত্রটিতে আরও রয়েছেন আমেরিকা ফেরেরা, কেট ম্যাককিনন, মাইকেল সেরা, আরিয়ানা গ্রিনব্ল্যাট, সিমু লিউ, ইসা রে, রিয়া পার্লম্যান, হেলেন মিরেন, উইল ফেরল প্রমুখ।
২০২৩–এর ৯ জুলাই লস অ্যাঞ্জেলেসের শ্রাইন অডিটোরিয়ামে বার্বি–এর প্রিমিয়ার হয়েছিল এবং ওয়ার্নার ব্রস. দ্বারা একই বছরের ২১ জুলাই মার্কিন যুক্তরাষ্ট্রের প্রেক্ষাগৃহে মুক্তি দেওয়া হয়েছিল। এটি ওপেনহেইমারের সাথে একযোগে মুক্তি পায়। চলচ্চিত্রটি সমালোচকদের কাছ থেকে ব্যাপকভাবে ইতিবাচক পর্যালোচনা পেয়েছে এবং বিশ্বব্যাপী $৩৪৪ মিলিয়ন আয় করেছে।
কুশীলব
<div class="div-col" style="column-width: 25em;min-width: min(25em, 100%);">
মালাগাসি ফুটবল ফেডারেশন
মালাগাসি ফুটবল ফেডারেশন (Fédération Malagasy de Football, Malagasy Football Federation; এছাড়াও সংক্ষেপে এমএফএফ নামে পরিচিত) হচ্ছে মাদাগাস্কারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মাদাগাস্কারের রাজধানী আন্তানানারিভোয় অবস্থিত।
এই সংস্থাটি মাদাগাস্কারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালাগাসি প্রো লীগ এবং মাদাগাস্কার কাপের মতো প্রতিযোগিতার সকল কার্যক্রম পরিচালনা করে। বর্তমানে মালাগাসি ফুটবল ফেডারেশনের সভাপতির দায়িত্ব পালন করছেন রাউল আরিজাকা এবং সাধারণ সম্পাদকের দায়িত্ব পালন করছেন সলোন্দ্রানিয়া মাহাতভো।
সিরাজুল করিম চৌধুরী
সিরাজুল করিম চৌধুরী (জন্ম: ১৯৫০) একজন বাংলাদেশী প্রকৌশলী ও শিক্ষাবিদ। তিনি রাজশাহী প্রকৌশল ও প্রযুক্তি বিশ্ববিদ্যালয়ের (রুয়েট) যন্ত্রকৌশল বিভাগের অবসরপ্রাপ্ত অধ্যাপক এবং বিশ্ববিদ্যালয়টির চতুর্থ উপাচার্য।
জন্ম
তিনি ১৯৫০ সালে চাঁপাইনবাবগঞ্জ জেলার সদর উপজেলায় জন্মগ্রহণ করেন।
শিক্ষাজীবন
সিরাজুল করিম ১৯৭৫ সালে রাজশাহী প্রকৌশল মহাবিদ্যালয় (বর্তমানে রুয়েট) থেকে বিএসসি, ১৯৮৭ সালে জাপানের ওইতা বিশ্ববিদ্যালয় থেকে এমএস ও ১৯৮৯ সালে জাপানের কিউসু বিশ্ববিদ্যালয় থেকে পিএইচডি ডিগ্রি লাভ করেন।
কর্মজীবন
তিনি ১৯৭৫ সালে ইউরিয়া সার কারখানা, ঘোড়াশালে সহকারী প্রকৌশলী হিসেবে কর্মজীবন শুরু করেন। ১৯৭৫ সালের ৫ আগস্ট তিনি রাজশাহী প্রকৌশল মহাবিদ্যালয়ে (বর্তমানে রুয়েট) প্রভাষক হিসেবে যোগ দেন। এরই ধারাবাহিকতায় তিনি ১৯৯৯ সালে অধ্যাপক পদে উন্নীত হন। তিনি ২০০৪ থেকে ২০০৬ সাল পর্যন্ত রুয়েটের যন্ত্রকৌশল অনুষদের ডিন ছিলেন।
দীর্ঘ কর্মজীবনে তিনি রুয়েটের পরিকল্পনা ও উন্নয়ন কমিটির সদস্য, একাধিক বিশ্ববিদ্যালয়ে শিক্ষক নিয়োগ কমিটির সদস্যসহ বিভিন্ন গুরুত্বপূর্ণ দায়িত্ব পালন করেন।
সিরাজুল করিম চৌধুরী ২০০৯ সালের ২৭ সেপ্টেম্বর থেকে ২০১৩ সালের ৫ মার্চ পর্যন্ত রাজশাহী প্রকৌশল ও প্রযুক্তি বিশ্ববিদ্যালয়ের চতুর্থ উপাচার্য হিসেবে দায়িত্ব পালন করেন।
প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে।
সদস্যপদ
তিনি ইঞ্জিনিয়ার্স ইনস্টিটিউশন, বাংলাদেশের ফেলো এবং জাপান সোসাইটি অফ মেকানিক্যাল ইঞ্জিনিয়ার্সসহ বিভিন্ন পেশাজীবী সংগঠনের সদস্য।
আইসিসি পুরুষ টি২০আই দলের র‍্যাঙ্কিং
আইসিসি টি২০আই চ্যাম্পিয়নশীপ (ICC T20I Championship) আন্তর্জাতিক ক্রিকেট কাউন্সিল কর্তৃক আয়োজিত আন্তর্জাতিক টুয়েন্টি২০ ক্রিকেট প্রতিযোগিতা। মূলতঃ নিয়মিত টুয়েন্টি২০ খেলার সময়সূচীমাফিক র‌্যাঙ্কিং পদ্ধতির মাধ্যমে দলগত পর্যায়ে আইসিসি টি২০ চ্যাম্পিয়নশীপ নির্ধারিত হয়। প্রতিটি টুয়েন্টি২০ আন্তর্জাতিক ক্রিকেট খেলাশেষে সংশ্লিষ্ট উভয় দল গাণিতিক সূত্রের মাধ্যমে পয়েন্ট অর্জন করে থাকে। সর্বমোট খেলার সংখ্যা দিয়ে প্রত্যেক দলের পয়েন্ট সংখ্যা রেটিং আকারে নির্ধারিত হয়। পরবর্তীতে ধারাবাহিকভাবে সাজিয়ে দলগুলোর রেটিং নির্ধারণের মাধ্যমে শীর্ষস্থান প্রকাশ করা হয়। ৩০ জুলাই, ২০১৮ তারিখ পর্যন্ত ১৩২ রেটিং নিয়ে পাকিস্তান আইসিসি টি২০আই চ্যাম্পিয়নশীপে শীর্ষস্থান দখল করে আছে।
পোন্তুস
thumb|right|খ্রিষ্টীয় ২য় শতকে তৈরি করা পোন্তুসের মূর্তি। বাম দিকে রয়েছে [[ফরচুনা]] গ্রিক পুরাণে, পোন্তুস হল ধরিত্রীমাতা গেইয়ার সন্তান এবং তার কোন পিতা ছিল না। হেসিয়ডের মতে, কোন প্রকার যৌনসম্পর্কে আবদ্ধ হওয়া ব্যতীতই তার জন্ম হয়। তবে গাইয়াস জুলিয়াস হাইজিনাসের মতে, পোন্তুস ইথার ও গেইয়ার সন্তান ছিলেন। তিনি গ্রিক আদ্যকালীন দেবতাদের একজন এবং প্রাচীন সমুদ্র দেবতা। গেইয়ার সাথে পোন্তুসের মিলনে নেরেউস, থাউমাস, ফোর্কিস, কেতো ও এউরিবিয়ার জন্ম হয়।
আমতলী
আমতলী বাংলাদেশের দক্ষিণাঞ্চলের একটি ছোট শহর। এটি বরিশাল বিভাগের অন্তর্গত বরগুনা জেলায় অবস্থিত আমতলী উপজেলার প্রধান শহর। প্রশাসনিকভাবে শহরটি আমতলী উপজেলার প্রশাসনিক সদর দফতর। এটি  জনসংখ্যার বিচারে বরগুনা জেলার তৃতীয় বৃহত্তম শহর।
ভৌগোলিক উপাত্ত
আমতলী শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ২ মিটার।
প্রশাসন
আমতলী শহরটি আমতলী পৌরসভা দ্বারা পরিচালিত হয় যা ৯টি ওয়ার্ড এবং ১৪টি মহল্লায় বিভক্ত । ২০ বর্গ কি.মি. আয়তনের আমতলী শহরের ৭.৭৯ বর্গ কি.মি. আমতলী পৌরসভা দ্বারা পরিচালিত হয়।
জনসংখ্যার উপাত্ত
বাংলাদেশের আদমশুমারি ও গৃহগণনা-২০১১ অনুযায়ী আমতলী শহরের মোট জনসংখ্যা ২১,৮০৮ জন যার মধ্যে ১০,৯০৫ জন পুরুষ এবং ১০,৯০৩ জন নারী। এ শহরের পুরুষ এবং নারী অনুপাত ১০১:১০০৷
সংস্কৃতি
সংগীত, নাচ এবং চিত্র কর্মের ব্যাপক চর্চা ও প্রচলন রয়েছে। বসবাসকারী করে বেশ কিছু উপজাতীয় নৃগোষ্ঠী যার মধ্যে মগ ও চাকমা উল্লেখযোগ্য। এরা বিভিন্ন ধরনের পোশাক যেমন তাঁতের কাপড়, কামিজ, শাড়ী, লুঙ্গী, গামছা ইত্যাদি তৈরি করে থাকে।
তাতিয়ানা কোতোভা
তাতিয়ানা নিকোলায়েভনা কোতোভা (Татьяна Николаевна Котова; জন্ম ৩ সেপ্টেম্বর ১৯৮৫) একজন রুশ সঙ্গীতশিল্পী, অভিনেত্রী এবং টেলিভিশন ব্যক্তিত্ব। তিনি মিস রাশিয়া ২০০৬ খেতাব বিজয়ী এবং ইউক্রেনীয় নারী পপ দল নু ভিরগোসের প্রাক্তন শিল্পী।
তাতায়ানা কোতোভা, অর্থনীতি এবং সংকট ব্যবস্থাপক। ২০০৬ সালে তিনি মিস রাশিয়া সুন্দরী প্রতিযোগিতায় একজন প্রতিযোগী হিসাবে অংশ নেন এবং খেতাব জিতে নেন। পরের বছর তিনি চীনে অনুষ্ঠিত মিস ওয়ার্ল্ড ২০০৭ এবং মেক্সিকোতে অনুষ্ঠিত মিস ইউনিভার্স ২০০৭ প্রতিযোগিতায় রাশিয়ার প্রতিনিধিত্ব করার সুযোগ পান। তাতিয়ানা মিস ইউনিভার্স ২০০৭-এর অন্যতম প্রিয় ছিলেন, কিন্তু সেমিফাইনালে পৌঁছাতে পারেননি। আনা মালোভা এবং স্বেতলানা গোরেভার পর তাতিয়ানা কোতোভা হলেন তৃতীয় রুশ যিনি মিস ইউনিভার্স এবং মিস ওয়ার্ল্ড উভয় প্রতিযোগিতায় অংশগ্রহণ করেন।
মার্চ ২০০৮ থেকে এপ্রিল ২০১০ পর্যন্ত তিনি ভেরা ব্রেজনেভাকে প্রতিস্থাপন করে পপ-ব্যান্ড নু ভিরগোসের একক সঙ্গীতশিল্পী হয়েছিলেন। তিনি বর্তমানে একক কর্মজীবনে কাজ করছেন।
১৯৮৫-২০০৫: প্রাথমিক জীবন
তাতিয়ানা কোতোভা ১৯৮৫ সালের ৩ সেপ্টেম্বর শোলোখভস্কিতে (রোস্তভ অঞ্চল) একটি ছোট পরিবারে জন্মগ্রহণ করেছিলেন। তার বাবা, নিকোলে কোটভ, প্রথমে একজন খনি শ্রমিক হিসাবে কাজ করতেন এবং পরে ব্যবসায়িক কাজে নিযুক্ত হন। তার মা মেরিনা কোতোভা একটি ব্যাংকে চাকরি করতেন। তাতিয়ানার এক ছোট বোন একেতেরিনা রয়েছে। তাতিয়ানা কোতোভা স্কুলে থাকাকালীন তার প্রথম সুন্দরী প্রতিযোগিতা "মিস অটাম ৯৮" এ অংশগ্রহন করেছিলেন এবং "মিস চার্ম" খেতাব জিতেছিলেন। সাউদার্ন ফেডারেল বিশ্ববিদ্যালয়ের অর্থনীতি অনুষদে অধ্যয়নের সময়, তাতিয়ানাকে "ইমেজ এলিট" এজেন্সির মডেলিং প্রশিক্ষণ কোর্সে আমন্ত্রণ জানানো হয়েছিল।
অকোট
অকোট (अकोट), ভারতের মহারাষ্ট্র রাজ্যের আকোলা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪৫ মিটার (১১৩১ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে অকোট শহরের জনসংখ্যা হল ৮০,৭৯৬ জন। এর মধ্যে পুরুষ ৫২% এবং নারী ৪৮%।
কুর্তা নদী
কুর্তা নদী হলো করতোয়া নদীর শাখানদী । কুর্তা ছাড়াও এই নদী করতা বা করতো নামে পরিচিত।
গতিপথ
পশ্চিমবঙ্গের জলপাইগুড়ি জেলার করতোয়া থেকে সৃষ্ট এই নদী বাংলাদেশ হয়ে উত্তর দিনাজপুর জেলার চোপড়া থানার অন্তর্গত উত্তর গোরাসুহিদ মৌজা দিয়ে ভারতে প্রবেশ করেছে। পরে ঐ জেলারই ঠুনঠনিয়া, বড়ো দামোদর ও বড়ো মির্চার ১৫ কিলোমিটার পথ অতিক্রম করে পুনরায় বাংলাদেশে প্রবেশ করেছে কুর্তা নদী। সংস্কারের অভাবে মজে যেতে বসেছে উত্তর দিনাজপুরের এই নদী।
রিয়াং রেলওয়ে স্টেশন
রিয়াং রেলওয়ে স্টেশন/রায়িং রেলওয়ে স্টেশন হল একটি রেলওয়ে স্টেশন যা পশ্চিমবঙ্গের কালিম্পং জেলার রাম্বি বাজার এবং আশেপাশের এলাকায় পরিষেবা প্রদান করে। এটি বর্তমানে উত্তর- পূর্ব সীমান্ত রেলওয়ে, আলিপুরদুয়ার রেলওয়ে বিভাগের সিভোক-রাংপো লাইনে নির্মাণাধীন রেলওয়ে স্টেশন।
নির্মাণাধীন প্রকল্প
সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার হওয়ার প্রস্তাব করা হয় ব্রডগেজ ট্র্যাক কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকিটা পশ্চিমবঙ্গে। ট্র্যাকটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে। গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে। ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।
ভারতের সুপ্রিম কোর্ট ফেব্রুয়ারী ২০১৬ সালে জাতীয় বন্যপ্রাণী বোর্ডের কঠোর নির্দেশিকাগুলির সাথে প্রকল্পটিকে অনুমোদন করে যা জুন ২০১৫ সালে প্রকল্পটি সাফ করে কিন্তু সীমাবদ্ধ গতি, বেতার প্রাণী ট্র্যাকিং সেন্সর এবং শুধুমাত্র দিনের বেলায় টানেল খননের অনুমতি দেয়।নিরাপত্তা ও আর্থ-সামাজিক কারণে রেললাইন প্রয়োজন।রেললাইনটি ভারত-তিব্বত সীমান্তের দিকে সৈন্য ও অস্ত্রশস্ত্রকে দ্রুত অগ্রসর হতে সাহায্য করবে।রেলওয়ে বোর্ডের চেয়ারম্যান ট্র্যাক এবং টানেল নির্মাণ শুরু করার বিষয়ে আলোচনা করতে ২ মার্চ ২০১৮-এ উত্তর-পূর্ব সীমান্ত রেলওয়ে (NFR) কর্মকর্তাদের সাথে দেখা করেন । রংপো পর্যন্ত রেললাইন ২০২১ সালে শেষ হবে বলে আশা করা হচ্ছে। দ্বিতীয় পর্যায়ে, লাইনটি গ্যাংটক পর্যন্ত বাড়ানো হবে। ২০২১ সালের নভেম্বর পর্যন্ত, নির্মাণ কাজ ৩০% সম্পন্ন হয়েছে, এবং এখন, সমাপ্তির সময়সীমা ডিসেম্বর ২০২৩ নির্ধারণ করা হয়।
পেনাং জাতীয় উদ্যান
পেনানং ন্যাশনাল পার্ক (মালয়: Taman Negara Pulau Pinang (তামান নেগ্রারা পালাউ পিনং); তামিল: பினாங்கு தேசியப் பூங்காக்கள் (পাইকুকু তাসিয়াপ পুডকাক্কা); চীনা: 槟城 国家 公园, (বিং চিং গুও জয়া গোং ইয়ুয়ান)) হল ভূমি ও সমুদ্রের ১,২১৩ বর্গ কিলোমিটার অরণ্য এবং বিজ্ঞানী, গবেষকগণ দ্বারা ব্যবহৃত হয় এবং প্রকৃতি প্রেমীদের তার প্রাকৃতিক ধনসম্পদ অন্বেষণে এই অরণ্যে যেয়ে থাকেন।
পূর্বে প্যান্টাই আচেফ ফরেস্ট রিজার্ভ হিসাবে পরিচিত, এই প্রাইমারি সাইট ৪১৭ টি উদ্ভিদ এবং ১৪৩ প্রাণী প্রজাতির আশ্রয়স্থল নামে পরিচিত। পেনাং দ্বীপের উত্তরপশ্চিম টিপতে অবস্থিত পান্তাই আচেফ ফরেস্ট রিজার্ভকে ২০০৩ সালের এপ্রিল মাসে পেনাং জাতীয় উদ্যান ঘোষণা করা হয়েছিল।
পেনাং ন্যাশনাল পার্কটি ১৯৮০ সালের মালয়েশিয়ার জাতীয় উদ্যান আইনের অধীনে বৈধভাবে গেজেটেড প্রথম সুরক্ষিত এলাকা। রাজ্য এবং ফেডারেল সরকারগুলির 'পরিবেশ সংরক্ষণের প্রচেষ্টা'
পেনাং জাতীয় উদ্যানকে উদ্ভিদ ও প্রাণীজগতের পাশাপাশি ভূতাত্ত্বিক, প্রত্নতাত্ত্বিক, ঐতিহাসিক, নৃতাত্ত্বিক, বৈজ্ঞানিক এবং প্রকৃতিগত আগ্রহের সাথে সংরক্ষণ এবং রক্ষা করার জন্য প্রতিষ্ঠিত হয়েছিল।
পালাউ পানাং ন্যাশনাল পার্কের প্রাকৃতিক আকর্ষণগুলি হল পাহাড় / নিম্নভূমি ডিপ্টারোকার্প বন, ম্যানগ্রোভ বন এলাকা, বালুকাময় সমুদ্র সৈকত আবাসস্থল, একটি মৌসুমি মরুভূমি হ্রদ এবং খোলা উপকূলবর্তী সমুদ্র। সিরায়া (শোরীয় কাচারিসি) গাছগুলির উপরিভাগ, উপকূলীয় ডিপটারোকারপ বনটির সাধারণ বৈশিষ্ট্য, মুকা হেডের চারপাশের খাড়া ঢালগুলিতে সহজেই দেখা যায়। ১০০০ প্রজাতির গাছপালা রয়েছে যা দপ্টারোকাপ্পারিয়া, লেগুনামোওস, এপোকিনেসি, অ্যানাকিডিডিয়া, ইউপোবিবিসি এবং মোরাসে দ্বারা প্রভাবিত হয়।
প্যান্টাই আচেফ ফরেস্ট রিজার্ভের অংশ ১৯৫৫ সালের আগে নিবন্ধ করা হয়েছিল; আবার কোন বনভূমি ১৯৫৫ সাল থেকে নিবপ্ধ করা হয়েছে। সকল লগিং কার্যক্রমকে ১৯৯৬ সালে বন্ধ করা হয়েছে, এবং নির্দেশিকাগুলির মধ্যে পেয়্নং ন্যাশনাল পার্ক গড়ে তোলার জন্য মালয়েশিয়ান পাবলিক তহবিল বরাদ্দ করা হয়েছে।
বাস্তুসংস্থান
এখানে অনন্য বৈশিষ্ট্যগুলি হল পাঁচটি আবাসস্থল যা অন্য প্রধান মালয়েশিয়ার প্রাকৃতিক সম্পদে পাওয়া যায় না। উদ্যানটিতে মোট ৪১৭ টি উদ্ভিদ এবং ১৪৩ টি প্রজাতির কচ্ছপ, ক্রস্টেসিয়ান এবং বিরল পচার উদ্ভিদ সহ একটি আশ্রয়স্থল। এটি পার্শ্ববর্তী মালয়েশিয়ায় জীববৈচিত্র্যের সবচেয়ে অস্বাভাবিক এক সমাবেশে গর্ব করে।
উদ্ভিদকুল
প্রাথমিক বন এখানে প্রধান বৈশিষ্ট্য। সমুদ্র সৈকত দীর্ঘ, এবং গাছপালা অনেকগুলি আছে, কাঠের বনসাইসহ কাঠ এবং ভেষজ উদ্ভিদগুলিও রয়েছে। এখানে পাওয়া যায় গাছপালা এবং উদ্ভিদগুলির মধ্যে রয়েছে চেন্গল, মরান্টি সেরায়, জেলুটং, গাহারু, তুংকাত আলী এবং বিটাংঙ্গোর।
উপকূলটি ভুগর্ভস্থ গৌন বন এবং হার্ডি উদ্ভিদ দ্বারা প্রভাবিত হয়, যেমন স্ক্রু পিনের পলবান গাছের লাল কাগজের মতো ছাল প্রচুর; গাছের মাঝে ছড়িয়ে পড়া ফার্নিচার এবং ফার্নি অন্যান্য লক্ষণীয় গাছ লাগানো ক্যাসুয়রিন গাছ, সমুদ্র বাদাম, কাঁচা বাদাম এবং লবণাক্ত নারকেল পাম্প অন্তর্ভুক্ত।
টুকুন সমুদ্র সৈকত বরাবর বেশ কিছু ম্যানগ্রোভ গাছ পাওয়া যায়। বন্য ওড়িশাগুলি খাড়া পাহাড়ী ঢালে ঢুকতে পারে এবং কাকু বাদামি এখানে প্রচলিত আছে, যা ইঙ্গিত করে যে অনেক বছর ধরে এখানে কিছু কৃষি কার্যক্রম চলে আসছে। উপকূল অতিক্রম অতিক্রম বন মধ্যে সম্পূর্ণরূপে-উন্নত কাঠ গাছ খুঁজে পাওয়া যায়। এছাড়াও পিচার উদ্ভিদ আছে (নেপেন্তেস স্পপ।), যা উপকূলে বাসস্থান বেঁচে থাকতে পরিচালিত
লবণ (রসায়ন)
রসায়নে, লবণ হলো একটি আয়নিক যৌগ যা অম্ল ও ক্ষারকের মধ্যে সংঘটিত প্রশমন বিক্রিয়ার মাধ্যমে উৎপন্ন হয়। অথবা, কোনও এসিডের প্রতিস্থাপনীয় হাইড্রোজেন পরমাণু কোনও ধাতু বা ধাতুর ন্যায় ক্রিয়াশীল মূলক দ্বারা আংশিক বা সম্পূর্ণরূপে প্রতিষ্ঠাপিত হয়ে নতুন যে যৌগ গঠন করে তাকে "'লবণ"' বলে। লবণ সমান সংখ্যক ক্যাটায়ন (ধনাত্মক আধানযুক্ত আয়ন) ও অ্যানায়ন (ঋণাত্মক আধানযুক্ত আয়ন) দ্বারা গঠিত হয়। যার ফলে এটি আধান নিরপেক্ষ হয়। আয়নসমূহের উপাদান অজৈব হতে পারে, যেমন ক্লোরাইড (Cl−) আবার জৈব হতে পারে, যেমন এসেটেট (CH3CO2-); এবং এক অণুবিশিষ্ট হতে পারে, যেমন ফ্লোরাইড (F−), অথবা হতে পারে বহু অণুবিশিষ্ট, যেমন সালফেট (SO42−)।
সাধারণত, পানিতে অদ্রবণীয় লবণ আদর্শ তাপমাত্রা ও চাপে কঠিন থাকে।
কিছু লবণ আছে সাধারণত পানিতে দ্রবীভূত হয় না। যেমন- সিলভার সালফেট(AgSO4),সিলভার ক্লোরাইড(AgCl)
রাসায়নিক যৌগ
একটি লবণের নাম শুরু হয় ক্যাটায়ন দ্বারা (যেমন, সোডিয়াম বা অ্যামোনিয়াম) এবং তারপর থাকে অ্যানায়নের নাম (যেমন, ক্লোরাইড বা এসেটেট)। লবণকে প্রায়ই তার ক্যাটায়নের নাম দ্বারা (যেমন, সোডিয়াম লবণ বা অ্যামোনিয়াম লবণ) অথবা অ্যানায়নের নাম দ্বারা (যেমন, ক্লোরাইড লবণ বা এসেটেট লবণ) ডাকা হয়।
সাধারণ লবণ গঠনকারী অ্যানায়ন হলো:
এডমান্ড বার্ক
এডমান্ড বার্ক (জানুয়ারি ১২, ১৭২৯ - জুলাই ৯, ১৭৯৭) ছিলেন একজন ইঙ্গ-আইরিশ লেখক, রাজনৈতিক তত্ত্ববিদ, এবং দার্শনিক।
অনেক বছর সময় ধরে তিনি ব্রিটিশ হাউজ অফ কমন্সে ব্রিটিশ হুইগ পার্টি সংসদ সদস্য হিসাবে দায়িত্ব পালন করেন। আমেরিকাতে ব্রিটিশ উপনিবেশ ও রাজা তৃতীয় জর্জের মধ্যকার বিরোধে তিনি উপনিবেশগুলোকে সমর্থন দিয়েছিলেন। তিনি ফরাসি বিপ্লবের চরম বিরোধী ছিলেন। উনিশ শতকে বার্ক রক্ষণশীল এবং উদারপন্থি উভয়ের মাঝে প্রশংসিত হয়েছিলেন। বিশ শতক থেকে বার্ক সাধারণের কাছে 'রক্ষণশীলতার জনক' বলে অভিহিত হয়েছেন।
১৫ নং ওয়ার্ড, কলকাতা পৌরসংস্থা
১৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। এই ওয়ার্ডটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে মানিকতলা অঞ্চলের কিয়দংশ নিয়ে গঠিত। ১৫ নং ওয়ার্ড মানিকতলা বিধানসভা কেন্দ্রের অন্তর্গত।
বিবরণ
১৫ নং ওয়ার্ডের সীমানা নিম্নরূপ: উত্তর দিকে শ্রীঅরবিন্দ সরণি। পূর্ব দিকে সার্কুলার খাল। দক্ষিণ দিকে বিবেকানন্দ রোড। পশ্চিম দিকে আচার্য প্রফুল্লচন্দ্র রোড।
সাহিত্য গবেষণা সংস্থা বঙ্গীয় সাহিত্য পরিষদ এই ওয়ার্ডে অবস্থিত।
আপিয়াস গালবা
ইন্ডিয়ান অরেঞ্জ অ্যালবাট্রস(বৈজ্ঞানিক নাম: Appias galba (Wallace)) এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ৪ এর তালিকার অন্তর্ভুক্ত। এই প্রজাতির অধীনে কোন উপ-প্রজাতি তালিকাভুক্ত নেই।
আকার
ইন্ডিয়ান অরেঞ্জ অ্যালবাট্রস এর প্রসারিত অবস্থায় ডানার আকার ৬৮-৮০ মিলিমিটার দৈর্ঘের হয়।
ওয়াভেল হাইন্ডস
ওয়াভেল ওয়েন হাইন্ডস (Wavell Hinds; জন্ম: ৭ সেপ্টেম্বর, ১৯৭৬) জ্যামাইকার কিংস্টনে জন্মগ্রহণকারী ওয়েস্ট ইন্ডিজের বিশিষ্ট আন্তর্জাতিক ক্রিকেটার। টেস্ট ও একদিনের আন্তর্জাতিকে ওয়েস্ট ইন্ডিজ ক্রিকেট দলের পক্ষে প্রতিনিধিত্ব করেছেন ওয়াভেল হাইন্ডস।
দলে তিনি মূলতঃ ব্যাটসম্যান হিসেবে খেলেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন।
খেলোয়াড়ী জীবন
পায়ের কারুকাজের দুর্বলতার কারণে প্রায়শঃই তাকে সমালোচনার মুখোমুখি হতে হয়েছে। তাস্বত্ত্বেও ২০০০-০১ মৌসুমে অস্ট্রেলিয়ায় বিধ্বংসী সফরের শেষ টেস্টের জন্য ব্যাটিং উদ্বোধনে মাঠে নামানো হয়। শেরউইন ক্যাম্পবেলের সাথে জুটি গড়ে উভয় ইনিংসে ১৪৭ ও ৯৮ তোলেন। তাস্বত্ত্বেও সিরিজ শেষে দল থেকে বাদ পড়েন ও ক্রিস গেইল শীর্ষসারির ব্যাটসম্যানরূপে দলে পাকাপোক্ত আসন গড়েন। ২০০৩ সালে গ্রেনাডায় সফরকারী অস্ট্রেলিয়ার বিপক্ষে উপর্যুপরি সেঞ্চুরি করেন। উভয়ক্ষেত্রেই তিনি অপরাজিত ছিলেন ও তার দল জয় পেয়েছিল।
২০০৪ সালে স্বাগতিক ইংল্যান্ডের বিপক্ষে অনুষ্ঠিত ওডিআই সিরিজে অংশগ্রহণের লক্ষ্যে তাকে পুনরায় দলে নেয়া হয়। ঐ সময়ে শীর্ষসারিতে শূন্যতা থাকায় ওয়েস্ট ইন্ডিজকে ভুগতে হচ্ছিল। পরবর্তী কয়েক বছর গেইলের সাথে স্বাচ্ছন্দ্যে উদ্বোধনী জুটি গড়ে সফলতা পান। তারা উভয়ে টেস্টের ৩৩ ইনিংসে ৩৯.৩৯ গড়ে ১৩০০ রান এবং ওডিআইয়ে ৪১.১৫ গড়ে ১৬৮৭ রান তুলেছিলেন।
২০০৫ সালে জর্জটাউনে অনুষ্ঠিত টেস্টে সফরকারী দক্ষিণ আফ্রিকার বিপক্ষে নিজস্ব সর্বোচ্চ ২১৩ তোলেন। তার এ ইনিংসে ৩৪ চার ও ২ ছক্কা ছিল। ৪র্থ উইকেটে অপর দ্বি-শতকধারী শিবনারায়ণ চন্দরপলের সাথে ২৮৪ তোলেন। এ সিরিজের পরপরই তার দূর্বল ক্রীড়াশৈলী চোখে পড়ে ও মাঠের পার্শ্বে অবস্থান করতে হয়। মে মাসে ভারতের বিপক্ষে অনুষ্ঠিত ওডিআই সিরিজে অংশ নেয়ার জন্য সংক্ষিপ্তকালের জন্যে দলে ফিরে আসেন। কিন্তু আশাপ্রদ কিছু করতে না পারায় বিশ্বকাপে খেলার সুযোগ হাতছাড়া করেন।
বিতর্কিত ভূমিকা
২০০১ সালে অস্ট্রেলিয়া গমন করেন। এ পর্যায়ে মেলবোর্নের নৈশক্লাবে ঝগড়া করেন ও মারাত্মকভাবে আহত হন। সফরের শেষদিকে দলীয় সঙ্গী মারলন ব্ল্যাক ও সিলভেস্টার যোসেফকে সাথে নিয়ে নৈশক্লাবে গিয়েছিলেন। হোটেলে ফেরার পথে চারজন মাতাল রাস্তায় বোতল ভেঙ্গে দুই ভাগে বিভক্ত হয়ে তাদের মুখোমুখি হয়। তিনি ও যোসেফ মুক্তি পেলেও মারলন ব্ল্যাককে মারাত্মকভাবে পিটানো হয়।
অবসর
২০০৫ সাল থেকে তিনি কোন টেস্টে অংশ নেননি। সর্বশেষ একদিনের আন্তর্জাতিকে অংশ নেন ২০০৬ সালে। অক্টোবর, ২০০৭ সালে এক বছরের চুক্তিতে ইংরেজ কাউন্টি দল ডার্বিশায়ারের পক্ষে ২০০৮ মৌসুমে খেলেন। ২০০৮ সালের ইন্ডিয়ান ক্রিকেট লীগে আহমেদাবাদ রকেটসের পক্ষে শুরুর দিকে খেলেন। কিন্তু দ্বিতীয় মৌসুমে খেলার জন্যে ফিরে আসেননি।
রপ্তানি
আন্তর্জাতিক বাণিজ্যে রপ্তানি হল একটি দেশে উৎপাদিত পণ্য অন্য দেশে বিক্রি করা বা অন্য দেশের নাগরিক বা বাসিন্দাদের জন্য পরিষেবা সরবরাহ করা। এই ধরনের পণ্যের বিক্রেতা বা পরিষেবা প্রদানকারীকে রপ্তানিকারক বলা হয়। অন্যদিকে ওই পন্যের ক্রেতা বা পরিষেবা গ্রহণকারীকে আমদানিকারক বলা হয়। আন্তর্জাতিক বাণিজ্যে বর্তমানে প্রায় সব ধরনের পণ্য আমদানি এবং রপ্তানি করা হয়। পরিসেবাগুলির মধ্যে আর্থিক, অ্যাকাউন্টিং এবং অন্যান্য পেশাদার পরিষেবা, পর্যটন, শিক্ষা এবং সেইসাথে মেধা সম্পত্তি অধিকার অন্তর্ভুক্ত রয়েছে।
পণ্য রপ্তানিতে প্রায়ই কাস্টমস কর্তৃপক্ষের সম্পৃক্ততার প্রয়োজন হয়।
বাধাসমূহ
দেশীয়ভাবে উৎপাদিত পণ্যগুলিকে বিদেশী প্রতিযোগিতা থেকে রক্ষা করার জন্য বিভিন্ন দেশে আইন, প্রবিধান, নীতি প্রণয়ন করে বাণিজ্যে বিভিন্ন বিধিনিষেধ দেয়া হয়। বৈদেশিক বাণিজ্যে সাধারণ বাধাগুলি হচ্ছে সরকার-আরোপিত ব্যবস্থা এবং নীতিসমুহ যা পণ্য ও পরিষেবার আন্তর্জাতিক বিনিময় সীমাবদ্ধ বা প্রতিরোধ করে বা বাধা দেয়।
কৌশল
বিভিন্ন সময়ে আন্তর্জাতিক চুক্তির মাধ্যমে নির্দিষ্ট ধরনের পণ্য এবং তথ্য হস্তান্তর, যেমন, গণবিধ্বংসী অস্ত্র, উন্নত টেলিযোগাযোগ, অস্ত্র এবং কিছু শিল্প ও প্রত্নতাত্ত্বিক নিদর্শনসহ অন্যান্য বাণিজ্য সীমিত করা হয়েছে। উদাহরণ স্বরূপ:
শুল্ক
শুল্ক হচ্ছে একটি নির্দিষ্ট পণ্যের উপর একটি নির্দিষ্ট কর বা এক দেশ থেকে রপ্তানি করা বা আমদানি করা পণ্যের বা বাণিজ্যের উপর একটি অর্থনৈতিক বাধা। আমদানি বা রপ্তানি শুল্ক পণ্যের খরচ বাড়ায় ফলে দেশীয় উৎপাদকদের সাঠে আমদানিকারকদের প্রতিদ্বন্দ্বিতা করে ব্যবসায় করতে অসুবিধা হয়। এতে বৈদেশিক বাণিজ্য সীমিত হয়। নির্দিষ্ট কোনো দেশীয়  শিল্পকে রক্ষা করতেও শুল্ক ব্যবহার করা হয়। থাম্ব|300x300পিক্সেল| আল্টেনোডার কন্টেইনার টার্মিনালে জাহাজ (হামবুর্গ)
সুবিধা
রপ্তানি বাণিজ্যর কারণে বিভিন্ন দেশে উৎপাদন কার্যক্রম প্রতিষ্ঠার খরচ এড়ানো যায়। এক্ষেত্রে শুধুমাত্র একটি দেশে উৎপাদন কার্যক্রম পরিচালনা করে বিভিন্ন দেশে উৎপাদিত পণ্য বা পরিষেবা রপ্তানি বাণিজ্যের মাধ্যমে পৌঁছানো সম্ভব হয়।
রপ্তানি একটি কোম্পানিকে অবস্থান অর্থনীতি বা অবস্থানগত সুবিধা অর্জনে সহায়তা করতে পারে। কোম্পানির সম্পদ, আন্তর্জাতিক অভিজ্ঞতা এবং কম খরচে বা আলাদা পণ্য তৈরি করার সক্ষমতা বাড়ায়। একটি নির্দিষ্ট বাজারের অবস্থানগত সুবিধার মধ্যে রয়েছে খরচ, বাজারের সম্ভাবনা এবং বিনিয়োগ ঝুঁকির সমন্বয়।
অসুবিধা
বিদেশে উপযুক্ত অবস্থান না পাওয়া পর্যন্ত রপ্তানি কার্যকর করা সম্ভব নাও হতে পারে।
উচ্চ পরিবহন খরচ বিশেষ করে বাল্ক পণ্যের জন্য রপ্তানিকে অলাভজনক করে তুলতে পারে। বাণিজ্য বাধা এবং বিভিন্ন শুল্কের কারণে পণ্য বা পরিষেবা রপ্তানি অলাভজনক হতে পারে।
খোংশু
খোংশু (উচ্চারণান্তরে চোংসু, খেংসু, খোংস্‌, চোংস্‌ বা খোংসু) ছিলেন প্রাচীন মিশরের চন্দ্র দেবতা। তার নামের আক্ষরিক অর্থ "পর্যটক"; সম্ভবত প্রতি রাত্রে আকাশের এক ধার থেকে অন্য ধারে চাঁদের ভ্রমণের ব্যাপারটির সাথে সম্পর্কিত। থোথ-এর সাথে যুগ্মভাবে তিনি কাল প্রবাহের গতি নির্ণয় করেন। সমস্ত জীবে জীবন দানের ক্ষেত্রে খোংশুর গুরুত্বপূর্ণ ভূমিকা ছিল। থীব্‌সে দেবী মুত এবং দেবরাজ আমুনের সন্তান হিসেবে তিনি এক দৈব পরিবারের অংশ ছিলেন। কোমওম্বো-তে তিনি সোবেক এবং হাথরের পুত্র হিসেবে পূজিত হতেন।
বৈশিষ্ট্যাবলী
সাধারণত খোংশুকে শৈশব ও কৈশোরের চিহ্ন পার্শ্ব বিনুনি, মেনাত নেকলেস, রাখালের লাঠি ও শস্য মাড়াই করার লাঠি সমেত চিত্রিত করা হত। হোরাস, শু প্রভৃতি অন্যান্য দেবশিশুদের সাথেও তার সম্পর্ক আছে। কখনও কখনও হোরাসের চিহ্ন বাজপাখির মাথা পরিহিত অবস্থাতেও খোংশুর মূর্তি দেখা যায়। হোরাসের সাথে তিনি রক্ষক এবং নিরাময়কারী হিসেবে পূজিত হতেন। এইরূপে তিনি সূর্যচক্র ও অর্ধচন্দ্র চক্র সংবলিত।
রামেসিদ যুগে কার্নাকে নির্মিত মন্দির প্রাঙ্গনের অধিকাংশই ছিল খোংশুর উদ্দেশ্যে উৎসর্গীকৃত। এর একখানি দেওয়ালে খোংশু সৃষ্টির সময় ব্রহ্মান্ডকে বীর্যদানকারী মহাসর্প হিসেবে অঙ্কিত হয়েছেন।
নিরাময়কারী হিসেবে খোংশুর নাম মিশরের বাইরেও ছড়িয়ে পড়ে। একটি "স্টেলে" বা স্মারক স্তম্ভ থেকে জানা যায় কেমন করে বেখতেনের একজন রাজকন্যা খোংশুর একটা ছবি দেখামাত্র গুরুতর অসুখ থেকে সুস্থ হয়ে ওঠেন। রাজা চতুর্থ টলেমি একটি অসুখ থেকে সেরে উঠে নিজেকে "মহারাজের রক্ষক ও অশুভ শক্তির অপনেয়ক দেবতা খোংশুর কৃপাধন্য" বলে ঘোষণা করেন।
খোংশুর প্রধান অর্চনা কেন্দ্র ছিল মেম্ফিস, হিবিস ও এদফু-তে।
ক্রমপরিবর্তন
থীব্‌সের উত্থানের সময় মুত-এর পুত্র হিসেবে যুদ্ধ দেবতা মোন্থুর জায়গায় ক্রমশ খোংশুর গুরুত্ব বৃদ্ধি পায়, কারণ মুত-এর মন্দিরের পুকুরটি ছিল অর্ধচন্দ্রাকার। আমুন খোংশুকে প্রতিপালন করেছিলেন এই বিশ্বাস জোরদার হয়ে ওঠে, এবং মুত-কে আমুনের স্ত্রী হিসেবে কল্পনা করাও শুরু হয়।
রিচার্ড মুলার
রিচার্ড মুলার (জন্ম ৬ই জানুয়ারি, ১৯৪৪) একজন আমেরিকান পদার্থবিজ্ঞানী এবং ক্যালিফোর্নিয়া বিশ্ববিদ্যালয়, বার্কলের পদার্থবিজ্ঞানের অধ্যাপক। তিনি লরেন্স বার্কলে ন্যাশনাল ল্যাবরেটরির একজন উচ্চপদস্থ বিজ্ঞানী। সাম্প্রতিককালে, ২০১০ এ, মুলার এবং তার কন্যা এলিজাবেথ বার্কলে আর্থ (Berkeley Earth) নামে একটি অলাভজনক প্রতিষ্ঠান প্রতিষ্ঠা করেন। এর লক্ষ্য আবহাওয়া বিজ্ঞান এবং এর কৌশলগত বিশ্লেষণের কাজ করা, বিশেষত বৈশ্বিক ভূপৃষ্ঠের তাপমাত্রা রেকর্ড করা।
পেশাজীবন
মুলার নিউইয়র্কের দক্ষিণ ব্রনক্স শহরে বেড়ে উঠেন। পড়াশোনা করেন পি এস ৬৫ (১৪১তম স্ট্রীটে), জুনিয়র হাই স্কুল ২২ (১৬১তম স্ট্রীটে), ব্রনক্স হাইস্কুল অব সায়েন্স সহ নিউইয়ুরকের পাবলিক স্কুলে। মুলার কলাম্বিয়া ইউনিভার্সিটি থেকে ব্যাচেলর অব আর্টস এবং বার্কলের ক্যালিফোর্নিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রী অর্জন করেন। মুলার তার পেশাজীবন শুরু করেন নোবেল বিজয়ী পদার্থবিদ লুইস আলভারেজের অধীনে। তার সাথে তিনি কণা পদার্থবিজ্ঞানের পরীক্ষণ এবং বাবল চেম্বারের কাজ করেন। শুরুর প্রাথমিক সময়ে তিনি ভর বর্ণালিবীক্ষণ ত্বরকযন্ত্র সহনির্মাণে সহায়তা করেন। তিনি মহাজগতিক মাইক্রোওয়েভ ব্যাকগ্রাউন্ডের অসদৃসশতার বেশ কিছু প্রাথমিক পরিমাপও করেন।
পরবর্তীকালে মুলার বিজ্ঞানের আরো বিভিন্ন শাখায় কাজ করেন, বিশেষত ভূবিজ্ঞানে। তিনি তার কাজে বরফ যুগকে ভালোভাবে বোঝার প্রচেষ্টা করেছেন— এর গতিবিধি, বিলুপ্তির ধরন এবং সময়ের সাথে বৈচিত্র্য, যেসব প্রক্রিয়া প্রভাব বিস্তারকারী ঘটনার সাথে সম্পর্কিত। তার একটি বিখ্যাত প্রস্তাবনা হল নেমেসিস হাইপোথিসিস। নেমেসিস হাইপোথিসিস বলে আমাদের সূর্যের একটি বামন তারা থাকতে পারে যা অনাবিষ্কৃত। উর্ট মেঘে ওটার অস্থিরতার দরুণ পরবর্তীতে সৌরজগতে ধুমকেতুর প্রবাহ প্রবেশ ব্যাখায় দিতে পারে ২৬ মিলিয়ন বছর পর্যায়বৃত্তকালের বিলুপ্তির ঘটনাসমূহের।
২০১১ এর মার্চে, তিনি ইউএস হাউস অব সায়েন্স স্পেস এন্ড টেকনোলজি কমিটির কাছে বৈশ্বিক উষ্ণতার নিশ্চিতকরণ প্রাথমিক ডাটা পেশ করেন। ২৮শে জুলাই ২০১২, তিনি ঘোষণা করেন বৈশ্বিক উষনতার জন্যমূলত মানুষই দায়ী। "
কার্ল প্যানিপেকারের সাথে, মুলার বার্কলে রিয়েল টাইম সুপারনোভা অনুসন্ধান শুরু করেন, যা বার্কলে স্বয়ংক্রিয় সুপারনোভা অনুসন্ধান কেন্দ্রে পরিণত হয়। সেটি পরবর্তীতে সুপারনোভা কসমোলজি প্রজেক্টে পরিণত হয়, যার মাধ্যমে আবিষ্কৃত হয় মহাবিশ্বের প্রসারণের হার বাড়ছে। এজন্য মুলারের গ্র্যাজুয়েট ছাত্র সল পার্লমাটার ২০১১ সালে পদার্থবিজ্ঞানে নোবেল পুরস্কার অর্জন করেন।
অবস্থান ও পরিচিতি
১৯৮০ খ্রিস্টাব্দে, মুলার জেসন উপদেষ্টা কমিটিতে যোগ দেন। এই গ্রুপটি দেশের প্রথিতযশা বিজ্ঞানীদের যুক্তরাষ্ট্রের নিরাপত্তা বিভাগের পরামর্শক হিসেবে সম্মিলিত করত।